
ที่ มท ๐๘๑๖.๒/ว                      	กรมส่งเสริมการปกครองท้องถิ่น
	ถนนนครราชสีมา เขตดุสิต 
	กทม. ๑๐๓๐๐ 
				                                                      สิงหาคม  ๒๕๖๙
เรื่อง  	แจ้งผลจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มต่อเนื่อง  
      	ภาคเรียนที่ ๑/๒๕๖๙ สังกัดองค์กรปกครองส่วนท้องถิ่น
เรียน  ผู้ว่าราชการจังหวัด (ตามบัญชีแนบท้าย)
อ้างถึง  หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๒๓๖๕ ลงวันที่ ๒๐ พฤษภาคม ๒๕๖๙    
สิ่งที่ส่งมาด้วย  สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๒๕๕๐ 
	ลงวันที่ ๕ สิงหาคม ๒๕๖๙                                                               จำนวน ๑ ฉบับ 
	ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๑/๒๕๖๙ ให้องค์กรปกครองส่วนท้องถิ่นทราบ และกำกับติดตามให้สถานศึกษาเตรียมความพร้อมในการดำเนินงานให้ถูกต้อง ครบถ้วน เป็นไปตามคู่มือการดำเนินงานและระยะเวลาที่กำหนดไว้ตามปฏิทินการดำเนินงาน นั้น 
	กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า ได้ดำเนินการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มต่อเนื่อง ภาคเรียนที่ ๑/๒๕๖๙ เรียบร้อยแล้ว จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้
	๑.	แจ้งบัญชีรายชื่อสถานศึกษาที่ได้รับจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มต่อเนื่อง ภาคเรียนที่ ๑/๒๕๖๙ โดยสถานศึกษาตรวจสอบรายชื่อนักเรียนทุนเสมอภาคและงบประมาณที่ได้รับการจัดสรร ผ่านระบบ cct.eef.or.th และดำเนินการจ่ายเงินทั้งหมดแก่นักเรียนทุนเสมอภาคเพื่อเป็นค่าครองชีพเท่านั้น พร้อมทั้งจัดทำหลักฐานการจ่ายเงินของสถานศึกษาตามคู่มือปฏิบัติงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) อย่างเคร่งครัด
	๒.	กำกับ ติดตามสถานศึกษาให้ดำเนินการตามแนวทางการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๑/๒๕๖๙
รายละเอียดปรากฏตามสิ่งที่ส่งมาด้วย
จึงเรียนมาเพื่อโปรดพิจารณา
ขอแสดงความนับถือ 




                                                         อธิบดีกรมส่งเสริมการปกครองท้องถิ่น



กองการศึกษาท้องถิ่นรอง .อสถ.............................
ผอ.กศ..................................

หน.ฝ....................................
จนท.....................................


กลุ่มงานยุทธศาสตร์และแผนการศึกษาท้องถิ่น
โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔
ไปรษณีย์อิเล็กทรอนิกส์ saraban@dla.go.th
ผู้ประสานงาน นางสาวศิริพรรณ สิงห์ห่วง โทร 09 8830 7972
                  นางสาวณัฐชนก ปานเงิน โทร. ๐๙ ๘268 3875

